CELEX: 62007FO0083
Language: el
Date: 2007-09-10 00:00:00
Title: Διάταξη του Προέδρου του Δικαστηρίου Δημόσιας Διοίκησης της 10ης Σεπτεμβρίου 2007. # Brigitte Zangerl-Posselt κατά Επιτροπής των Ευρωπαϊκών Κοινοτήτων. # Υπάλληλοι - Διαδικασία ασφαλιστικών μέτρων - Διαγωνισμός - Απόρριψη αιτήσεως συμμετοχής υποψηφίου στις εξετάσεις. # Υπόθεση F-83/07 R.

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ 
      της 10ης Σεπτεμβρίου 2007
      Υπόθεση F‑83/07 R
      Brigitte Zangerl-Posselt
      κατά
      Επιτροπής των Ευρωπαϊκών Κοινοτήτων 
      «Υπαλληλική υπόθεση – Διαδικασία ασφαλιστικών μέτρων – Διαγωνισμός – Αποκλεισμός από τις δοκιμασίες – Αίτηση λήψεως προσωρινών μέτρων – Επείγων χαρακτήρας – Δεν υφίσταται»
      Αντικείμενο: Αίτηση υποβληθείσα δυνάμει των άρθρων 242 ΕΚ, 243 ΕΚ, 157 ΕΑ και 158 ΕΑ, με την οποία η B. Zangerl-Posselt, η οποία υπέβαλε
         υποψηφιότητα στον γενικό διαγωνισμό EPSO/AST/27/06, τον οποίο διοργάνωσε η Ευρωπαϊκή Υπηρεσία Επιλογής Προσωπικού (EPSO) για
         την κατάρτιση εφεδρικού πίνακα γερμανόφωνων βοηθών, ζητεί από τον δικάζοντα κατά τη διαδικασία των ασφαλιστικών μέτρων δικαστή
         να διατάξει την Επιτροπή να της επιτρέψει προσωρινώς τη συμμετοχή στις δοκιμασίες του διαγωνισμού.
      
      Απόφαση: Η αίτηση ασφαλιστικών μέτρων απορρίπτεται. Επιφυλάσσεται ως προς τα δικαστικά έξοδα.
      
      Περίληψη
      1.      Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Μέτρα που δεν προδικάζουν την απόφαση
            επί της ουσίας – Αίτηση να επιτραπεί προσωρινώς η συμμετοχή στις δοκιμασίες διαγωνισμού – Προϋπόθεση η οποία δεν πληρούται
      (Άρθρα 242 ΕΚ και 243 ΕΚ· Κανονισμός Διαδικασίας του Πρωτοδικείου, άρθρο 104 § 2)
      2.      Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Απόρριψη αιτήσεως
            συμμετοχής σε διαγωνισμό – Δεν υφίσταται 
      (Άρθρο242ΕΚ· Κανονισμός Διαδικασίας του Πρωτοδικείου, άρθρο 104 §2)